2023.5.12.
HU
Az Európai Unió Hivatalos Lapja
L 127/77
(121) A Bizottság megjegyezte, hogy a reprezentatív ország kiválasztása három kritérium szerint történt: gazdasági fejlettség, az érintett termék gyártása, valamint a releváns nyilvános adatok rendelkezésre állása.
A fizetőeszköz leértékelődésének, illetve az infláció mértékének hatása nem szerepel e kritériumok között.
Mindenesetre a benyújtó fél nem bizonyította, hogy a török líra leértékelődése és a magas infláció ténylegesen miként befolyásolta volna a Törökországban beszerzett inputok árát, és amennyiben ilyen befolyás valóban érvényesült, annak milyen tényleges hatása lett volna a CNY-ban számított rendes értékre.
Ezen túlmenően a felek nem szolgáltattak semmilyen információt arra vonatkozóan, hogy a török lírát használnák (és ha igen, milyen mértékben) azokban a nyersanyagokkal kapcsolatos importügyletekben, amelyek ebben az esetben a költségek torzulástól mentes referenciaértéke megállapításának alapját képezik.
Ezenfelül a rendes értéknek az alaprendelet 2. cikke (6a) bekezdésének a) pontja szerinti kiszámításához alapul vett referenciaértékek importárak alapján történő meghatározásakor a reprezentatív országokba irányuló behozatal értékeit végső soron átszámítják az exportáló ország pénznemére, jelen esetben CNY-ra.
A Bizottság ezért megalapozatlannak találta és elutasította az állítást.
(122) A Kordsa Türkiye termékportfóliójával és bevételi forrásával kapcsolatban a Bizottság megjegyezte, hogy abban az esetben, ha nem állnak azonnal rendelkezésre kifejezetten és kizárólag a vizsgálat tárgyát képező termékre (jelen esetben a nagy szakítószilárdságú poliészter fonalakra) vonatkozó pénzügyi információk, amelyre ritkán van példa, akkor a Bizottság a legközelebbi rendelkezésre álló helyettesítő értéket keresi, beleértve többek között az érintett termék üzletágában tevékenykedő gyártó(k) konszolidált adatait is.
Ebben az esetben, a (112) preambulumbe­ kezdésben említettek szerint, a Kordsa Türkiye 2021. évi külső bevételeinek körülbelül 86 %-a a nagy szakítószi­ lárdságú poliészter fonalakat is magába foglaló szegmensben keletkezett.
Ezenfelül – a felek állításával ellentétben – a Kordsa Türkiye igenis külső bevételhez jut azáltal, hogy poliészter fonalat is gyárt és értékesít (79).
Ugyanis a Kordsa „[a]z egyik piacvezető [...] a High Modulus Low Shrinkage (HMLS) poliészter fonalak piacán”, „olyan fonalakból álló portfólió[val], amelyek olyan alkalmazásokhoz használhatók, mint kordszövetek, nagy teherbírású textíliák, ipari szövetek, shafer szövetek, kordcérnák és kötelek” (80), így ezek az autóipartól eltérő iparágakban is alkalmazhatók.
Ez megalapozatlanná teszi a feleknek a nagy szakítószilárdságú poliészter fonalak belső felhasználásával kapcsolatos érvelését.
Ezen túlmenően a gumiabroncs-megerősítés a nagy szakítószilárdságú poliészter fonalak egyik fő alkalmazási területe, és azok kínai gyártói – köztük a Hailide – HMLS-fonalat is gyártanak, és kiszolgálják az autóipari ügyfeleket.
Ezért félrevezető lenne azt állítani, hogy a Kordsa Türkiye nagyszakítószilárdságúpoliészterfonal-üzletága nem reprezentatív e fonalak kínai gyártóinak üzleti tevékenységére nézve.
Végül a felek nem javasoltak a Kordsa Türkiye alternatívájaként semmilyen más olyan alkalmas gyártót, amelynek kifejezetten és kizárólag a nagy szakítószi­ lárdságú poliészter fonalakra vonatkozó pénzügyi adatai azonnal rendelkezésre állnának, nem beszélve a Kordsa Türkiyénél a nagy szakítószilárdságú poliészter fonalak terén szélesebb portfólióval rendelkező gyártóról.
(123) Ilyen körülmények között a Kordsa Türkiye esetében azonosított konszolidált SGA-költségek és nyereség kellően reprezentatívnak és megfelelőnek tekinthetők ahhoz, hogy a Bizottság azokat a jelen vizsgálat céljára alkalmazza, így a felek érvelését el kell utasítani.
A Bizottság megjegyezte, hogy a 6 %-os nyereségcél, amelynek alkalmazását a Hailide javasolta, és a reprezentatív országra vonatkozóan megállapított nyereség olyan eltérő szabályok által szabályozott, különböző fogalmakra vonatkoznak, amelyeket eltérő jogszabályok írnak elő.
Nevezetesen a nyereségcél az uniós gazdasági ágazat által az Unióban rendes versenyfeltételek mellett történő belföldi értékesítésen realizált nyereség, és azt a Bizottság a kárkülönbözetnek az alaprendelet 9. cikkének (4) bekezdése alapján történő kiszámításához használja.
A reprezentatív országban elért nyereséget a Bizottság akkor használja, amikor az alaprendelet 2. cikke (6a) bekezdésének a) pontja szerinti megfelelő reprezentatív országhoz viszonyítva kiszámítja a rendes értéket.
Ennek a nyereségnek azt a nyereséget kell tükröznie, amelyet a vizsgált terméket vagy ahhoz hasonló terméket egy reprezentatív országban gyártó vállalat ér el.
Mivel a nyereségcél és a reprezentatív országban elért nyereség fogalma nem hasonlítható össze, a Hailide állítását – mint lényegtelent – a Bizottság elutasította.
A Hailide továbbá nem nyújtott be bizonyítékot arra vonatkozóan, hogy a számtanilag képzett rendes értékben foglalt nyereség összege nem volt a 2. cikk (6a) bekezdésének a) pontja értelmében torzulástól mentes és észszerű.
(124) A Hailide azon az állásponton volt, hogy a Bizottságnak Brazíliát kell kiválasztania megfelelő reprezentatív országnak Törökország helyett, tekintettel arra, hogy a Kordsa csoport brazil leányvállalatának pénzügyi adatai rendelkezésre állnak, és mivel 2021-ben, Törökországhoz viszonyítva Brazília szinte egyáltalán nem importált Kínából a nagy szakítószilárdságú poliészter fonalak gyártásához szükséges kulcsfontosságú inputokat (PTA, MEG, PET-forgács), ezért kevésbé valószínű, hogy érintik az állítólagos torzulások.
Az érdekelt felek végső tájékoztatására adott válaszában a Hailide megismételte ezt az érvet, hozzátéve, hogy ha a Kordsa Türkiye 2021. évre vonatkozó éves jelentése a konszolidált, vállalatcsoporti szinten elfogadható a torzulástól mentes törökországi SGA-költségek és nyereség megállapításához, akkor ugyanez érvényes a Kordsa Brazilra is, mivel a konszolidált pénzügyi beszámoló tartalmazza a Kordsa Brazil üzemi eredményét is.
(79) A 2021. évi éves jelentés 133. oldala.
(80) A 2021. évi éves jelentés 61. oldala.
A jelentés elérhető a következő címen: https://www.kordsa.com/en/images/pdf/Kordsa_Annual_ Report_EN_2021.pdf